徐淮 (弘治癸丑進士)

徐淮（），字必東，山東東昌府高唐州武城縣人，民籍，明朝政治人物。

 生平 
弘治五年壬子科山東鄉試第三十二名舉人。弘治六年（1493年）中式癸丑科會試第二百四十名，三甲第九十八名進士。七年授任饶阳知县，均赋役，清刑罚，以廉能称，民为立碑。十三年（1500年）改知仪真，抗中官，谪贵州按察司经历，擢抚州府通判，清苦自励，卒于官。 清康熙五十七年《仪真志》卷第十九列传一宦迹：徐淮，字必东，高唐武城人，进士出身，弘治十三年以治干才，自饶阳令调真。至则辟异教，汰奢靡，辨贵贱，定等威，令行禁止，庭无诉讼，吏民奉之如神。淮身先以朴定婚丧式，禁民峨冠华裳。释道有私入民家及设斋醮者，辄重治。民贫不能娶者即为召女，以所蓄鸡酒送归夫家。徙娼优之居，毋与民杂处，令户悬芦帘以别之。由是，市无游手，民归本业，豪贵敛戢。淮尤留心学校，凡朔望庙谒毕，即坐明伦堂，与诸生说经、决疑、证误，移日无他言。以筹识诸生名，置衙中，日令胥持筹造学，召诸生来课艺，有不至者收以夏楚。时庠序斋庑之间，絃诵声盈耳，该诸生奉淮俨然一严师也。淮为人刚毅有大节，不避权倖。真境故多中官出入，索夫价为民害，淮屡裁抑之。珰不得逞，忿愬于朝，被逮。邑中皆奔泣以送。至京下狱，科道交章辨救，得谪贵州按察司经历，升佥事。

 家族 
曾祖徐武；祖父徐青，巡檢；父徐銓，母張氏。具庆下。

参考文献

Category:徐姓
Category:武城人
Category:弘治五年壬子科山東鄉試舉人
Category:明朝饒陽縣知縣
Category:明朝儀真縣知縣
Category:明朝撫州府通判